Document ID: 31995R2839

KOMISSION ASETUS (EY) N:o 2839/95,
annettu 8 päivänä joulukuuta 1995,
yhteisön rahoitusosuuden myöntämisestä sisävesiliikenteen rakenteellisista parannuksista annetussa neuvoston asetuksessa (ETY) N:o 1101/89 tarkoitetuille romutusrahastoille vuodeksi 1995
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sisävesiliikenteen rakenteellisista parannuksista 27 päivänä huhtikuuta 1989 annetun neuvoston asetuksen (ETY) N:o 1101/89 (1), sellaisena kuin se on viimeksi muutettuna asetuksella (EY) N:o 2819/95 (2), ja erityisesti sen 4 a artiklan 2 kohdan ja 10 artiklan 3 kohdan,
sekä katsoo, että
asetuksella (ETY) N:o 1101/89 perustetaan sisävesiliikenteen rakenteellisen parannuksen järjestelmä aloittamalla yhteen sovitettuja romutusohjelmia yhteisön tasolla, ja
asetuksessa (ETY) N:o 1101/89 tarkoitetuille romutusrahastoille on varattu yhteisön rahoitusosuus niiden alusten romuttamista varten, jotka ovat toimenpiteiden vahvistamisesta sisävesiliikenteen rakenteellisista parannuksista annetun neuvoston asetuksen (ETY) N:o 1101/89 panemiseksi täytäntöön 27 päivänä huhtikuuta 1989 annetussa komission asetuksessa N:o 1102/89 (3), sellaisena kuin se on viimeksi muutettuna asetuksella (EY) N:o 3039/94 (4), tarkoitetulla odotuslistalla; määrärahoja on kirjattu yhteisöjen vuoden 1995 yleiseen talousarvioon; komission tehtävä on jakaa tämä rahoitusosuus vuodeksi 1995 kuivalasti- ja työntöalusten ja säiliöalusten kesken tämänhetkisen palkkiohakemuksen tilanteen mukaan ja myöntää rahat romutusrahastoille,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 1101/89 3 artiklan 1 kohdassa tarkoitetut romutusrahastot saavat vuodeksi 1995 yhteisön rahoitusosuuden, joka on määrältään 5 miljoonaa ecua, niiden alusten romuttamiselle, jotka ovat asetuksen (ETY) N:o 1102/89 8 artiklan 6 kohdassa tarkoitetulla yhteisellä odotuslistalla.
Mainitusta määrästä 3 650 000 ecua kohdennetaan kuivalastialusten ja työntöalusten romuttamiseen ja 1 350 000 ecua säiliöalusten romuttamiseen.
2. Komissio laatii yhteistyössä romutusrahastojen viranomaisten kanssa tämän asetuksen voimaantulopäivän tasalla olevan toisinnon edellä mainitusta yhteisestä odotuslistasta asetuksen (ETY) N:o 1101/89 3 artiklan 3 kohdassa tarkoitetuille kahdelle erilliselle tilille.
Rahastojen on myönnettävä talousarviossa erillisille tileille osoitettuja varoja romutuspalkkioiden hakijoille siinä järjestyksessä, jossa nämä on kirjattu mainitulle yhteiselle odotuslistalle, kunnes käytettävissä olevat rahat on kokonaan käytetty loppuun. Rahastojen viranomaisten on ilmoitettava viipymättä alusten omistajille, kun niiden hakemukset on hyväksytty.
3. Komissio päättää ennen 31 päivää joulukuuta 1995 1 kohdassa tarkoitettujen varojen jakamisesta romutusrahastojen kesken hyväksyttyjen palkkiohakemusten mukaan.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä joulukuuta 1995.

Labels: 8
15
19